Diari Oficial de la Generalitat Valenciana


Sumari del DOGV 8645, del 30-09-2019 (2019/9159)

RESOLUCIÓ de 23 de setembre de 2019, de la Presidència de la Generalitat, per la qual es modifica el termini límit de presentació de documents per a la justificació de la subvenció previst en la Resolució de 28 de desembre de 2018, de la Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals, per mitjà de l'eliminació de barreres arquitectòniques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8645

Data del DOGV
:   30-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9159


Data del document
:   23-09-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de setembre de 2019, de la Presidència de la Generalitat, per la qual es modifica el termini límit de presentació de documents per a la justificació de la subvenció previst en la Resolució de 28 de desembre de 2018, de la Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals, per mitjà de l'eliminació de barreres arquitectòniques. [2019/9159]  
I. Per Decret 7/2018, de 12 d'abril, del president de la Generalitat, publicat en el Diari Oficial de la Generalitat Valenciana número 8275, de 17 d'abril de 2018, es van aprovar les bases reguladores de subvencions destinades a finançar actuacions a realitzar pels municipis i entitats locals menors de la Comunitat Valenciana, amb població que no excedisca de 50.000 habitants, referides a facilitar l'accessibilitat de les cases consistorials i altres edificis municipals, mitjançant l'eliminació de barreres arquitectòniques.  
II. Per Resolució de 28 de desembre de 2018, de la Presidència de la Generalitat, publicada en el Diari Oficial de la Generalitat Valenciana número 8461, de 10 de gener de 2019, es van convocar ajudes destinades a finançar actuacions, a realitzar pels municipis i entitats locals menors de la Comunitat Valenciana amb població que no excedisca de 50.000 habitants, referides a facilitar l'accessibilitat de les cases consistorials i altres edificis municipals, mitjançant l'eliminació de barreres arquitectòniques, i l'article 8, apartat 2, estableix que el termini de presentació de documents per a justificar la subvenció finalitzarà el 31 d'octubre de 2019, havent d'estar finalitzada l'actuació a subvencionar amb anterioritat a la data esmentada.  
III. Per Resolució de 21 de maig de 2019, del director general d'Administració Local, per delegació del president de la Generalitat (DOGV 8553, 22.05.2019), es van concedir als municipis beneficiaris les quantitats de les ajudes adjudicades destinades a l'execució dels projectes que van ser objecte de subvenció, i en el punt tercer de la qual es recordava a les entitats beneficiàries que la documentació justificativa prevista en la convocatòria hauria d'entregar-se abans el 31 d'octubre de 2019, i l'actuació subvencionada hauria d'haver acabat abans d'aquesta data.  
  
IV. Davant la impossibilitat material de poder arribar al compliment total del termini previst en la convocatòria per a l'efectiva i total execució de les obres objecte d'ajuda, posada de manifest per diversos ajuntaments beneficiaris, bé per la impossibilitat material d'entregar materials per algunes empreses subministradores, bé per la impossibilitat de complir els terminis previstos en la normativa sobre contractes públics, es fa necessària la modificació del termini previst en l'article 8 de la convocatòria, i ampliar aquest termini de presentació de documents per a justificar la subvenció.  
Vist que concorren les raons que motiven la present resolució, segons exigeixen els articles 32 i 35.1.e de la Llei 39/2015, d'1 d'octubre, del procediment administratiu comú de les administracions públiques, i que condueixen a acordar d'ofici l'ampliació del termini per a complir els tràmits indicats.  
En virtut de tot el que s'ha exposat anteriorment i fent ús de l'atribució delegada mitjançant Resolució de 19 de juliol de 2019, del president de la Generalitat, resolc:  
  
Primer. Modificar la data assenyalada en l'apartat 2 de l'article 8 de la Resolució de 28 de desembre de 2018, de la Presidència de la Generalitat, de convocatòria d'ajudes destinades a municipis i entitats locals menors de la Comunitat Valenciana amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals, per mitjà de l'eliminació de barreres arquitectòniques, el qual queda redactat com segueix a continuació:  
2. «El termini de presentació de documents per a justificar la subvenció finalitzarà el 30 de novembre de 2019, i l'actuació a subvencionar haurà d'haver finalitzat abans d'aquesta data. La quantia a justificar es correspondrà amb l'import de la despesa de l'actuació subvencionable.»  
  
Segon. Ordenar la publicació de la present resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Tercer. Contra la present resolució no es pot interposar cap recurs, de conformitat amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 de setembre de 2019.- El president de la Generalitat, p. d. (R 19.07.2019; DOGV 8596, 22.07.2019), el secretari autonòmic de Promoció Institucional i Cohesió Territorial: Alfred Boix Pastor.